རྒྱལ་བ་བློ་བཟང་྾། །བསམ་པ་ལྷུན་྾། །གང་ཚེ་གནས་
ལུགས་དོན་ལ་རྨོངས་པ་ཡི། །གཏི་མུག་མུན་པས་བློ་མིག་སྒྲིབ་པའི་ཚེ། །ཡེ་ཤེས་
སྣང་བ་བསྐྱེད་པར་གསོལ་བཏབ་ན། །ཤེས་རབ་མིག་སྦྱིན་མཛད་པའི་འཇམ་
པའི་དབྱངས། །རྒྱལ་བ་བློ་བཟང་྾། །བསམ་པ་ལྷུན་྾། །དངོས་སམ་རྨི་ལམ་
དུས་སུ་ཚབ་ཆེན་གདོན། །ཤིན་ཏུ་འབྲལ་དཀས་མནར་བའི་ལྟས་བྱུང་ཚེ། །མགོན་
ཁྱོད་བསྒོམ་སྟེ་གཟུངས་སྔགས་བགྲང་གྱུར་ན། །འཇིགས་པའི་གདོན་ལས་སྒྲོལ་
མཛད་མཐུ་སྟོབས་ཅན། ། རྒྱལ་བ་བློ་བཟང་྾། །བསམ་པ་ལྷུན་྾། །ཡི་དམ་
རྡོ་རྗེ་འཇིགས་བྱེད་རང་ཉིད་ཀྱིས། །ཆོས་ཀྱི་རྒྱལ་པོ་ཕྱི་ནང་གསང་གསུམ་
395

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
གྱི། །བཀའ་གཏད་རྗེས་གནང་མཛད་ནས་བཀའ་བསྒོས་པས། །ལས་བཞིའི་
འཕྲིན་ལས་གཡེལ་མེད་སྒྲུབ་མཛད་པའི། །དམ་ཅན་ཆོས་སྲུང་རྣམས་དང་དབྱེར་
མེད་པ། །རྒྱལ་བ་བློ་བཟང་྾། །བསམ་པ་ལྷུན་྾། །རྒྱལ་ཆེན་རྣམ་སྲས་འཁོར་
དང་བཅས་པ་ལ། །འཛིན་གཏོར་ཕུལ་ནས་འཕྲིན་ལས་བཅོལ་མ་ཐག །གང་
དགོས་ཡོ་བྱད་ནམ་མཁའི་མཛོད་བཞིན་དུ། །འབད་པ་མེད་པར་ཤུགས་ཀྱིས་
འབྱུང་འགྱུར་པས། །ནོར་ལྷ་གཏེར་བདག་རྣམས་དང་དབྱེར་མེད་པ། །རྒྱལ་བ་
བློ་བཟང་྾། །བསམ་པ་ལྷུན་྾། །བོད་ཡུལ་སྟོད་ཀྱི་མངའ་རིས་སྐོར་གསུམ་
དང་། །བར་གྱི་དབུས་གཙང་རུ་བཞི་མཐའ་དག་དང་། །སྨད་ཀྱི་མདོ་ཁམས་
སྒང་གསུམ་ཡུལ་གྲུ་ཀུན། །ཞྭ་སེར་བསྟན་པས་ཁྱབ་པའི་མཛད་འཕྲིན་ཅན། །རྒྱལ་
བ་བློ་བཟང་྾། །བསམ་པ་ལྷུན་྾། །སངས་རྒྱས་བསྟན་པ་མཐའ་ནས་མ་སྟོང་
བར། །ཁྱོད་ཀྱི་བསླབ་གསུམ་ལུང་རྟོགས་བསྟན་པ་དང་། །དེ་ཉིད་འཛིན་སྐྱོང་སྤེལ་བའི་
དགེ་འདུན་སྡེ། །དེ་ལ་བསྙེན་བཀུར་བྱེད་པའི་སྦྱིན་བདག་རྣམས། །དབྱར་གྱི་ཆུ་གཏེར་
བཞིན་དུ་འཕེལ་འགྱུར་པ། །རྒྱལ་བ་བློ་བཟང་྾། །བསམ་པ་ལྷུན་྾། །གྲུབ་པའི་
དབང་ཕྱུག་མཚོ་སྐྱེས་རྡོ་རྗེ་དང༌། །རྒྱལ་བའི་ཡུམ་མཆོག་ལབ་ཀྱི་སྒྲོལ་མ་
ཡིས། །མ་འོངས་རྒྱལ་སྲིད་ཆོས་སྲིད་འཆོལ་བའི་དུས། །གྲགས་པའི་མཚན་
འཆང་སྐྱེས་བུ་དམ་པ་ཡིས། །སྐྱེ་དགུ་བདེ་ལ་འགོད་པར་ལུང་བསྟན་པ། །རྒྱལ་
བ་བློ་བཟང་྾། །བསམ་པ་ལྷུན་྾། །བྱེས་སུ་འགྲོ་ཚེ་དགྲ་ཇག་ཆོམ་རྐུན་
དང་། །གཅན་གཟན་མེ་ཆུ་ཚེས་གྲངས་གཟའ་སྐར་གྱི། །མི་འཕྲོད་སྐྱོན་བྲལ་
བསམ་སར་སླེབས་པ་དང་། །ཆོས་དང་སྲིད་ཀྱི་འདོད་དོན་མ་ལུས་པ། །གང་
བསམ་འབད་མེད་འགྲུབ་པའི་བྱིན་རླབས་ཅན། །རྒྱལ་བ་བློ་བཟང་྾། །བསམ་
པ་ལྷུན་྾། །འགྲོ་བའི་ཚེ་འདིའི་བདེ་སྐྱིད་ཀུན་འཇོམས་ཤིང་། །ཕྱི་མར་ངན་
396

ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ལ་སྟོང་མཆོད་འབུལ་ཚུལ་བྱིན་རླབས་སྦྲང་རྩིའི་བཅུད་ཀྱི་སྙིང་པོ་ཞེས་བྱ་བ།
སོང་སྡུག་བསྔལ་མྱོང་བའི་ལས།
།དུས་ཀྱི་འཁྲུགས་པ་ནམ་ཡང་མི་འབྱུང་
ཞིང་། །ཆར་ཆུ་དུས་འབབ་འབྲུ་རྣམས་སྨིན་པ་རུ། །རྒྱལ་བ་བློ་བཟང་྾། །བསམ་
པ་ལྷུན་྾། །རྒྱལ་བློན་འབངས་རྣམས་དགེ་བཅུའི་ལམ་ལ་གནས། །མཐོ་ལ་བཀུར་
སྟི་མཉམ་ལ་མཛའ་ཞིང་མཐུན། །དམན་པའི་འགྲོ་རྣམས་བྱམས་བརྩེས་སྐྱོང་བ་
ཡི། །ཡ་རབས་སྐྱེ་བོའི་ལུགས་བཟང་དར་བ་རུ། །རྒྱལ་བ་བློ་བཟང་྾། །བསམ་
པ་ལྷུན་྾། །ནམ་ཞིག་འཆི་འཕོའི་ཚེ་ན་ནད་གཅོད་དང་། །བར་དོར་གཤིན་རྗེའི་
འཇིགས་སྐྲག་ཀུན་ཞི་ནས། །དགའ་ལྡན་མཁའ་སྤྱོད་བདེ་བ་ཅན་སོགས་སུ། །སྐྱེས་
ནས་བདེ་གཤེགས་ཀུན་གྱི་ཞལ་མཐོང་བར། །རྒྱལ་བ་བློ་བཟང་྾། །བསམ་པ་
ལྷུན་྾། །མི་ཕམ་ཆོས་ཀྱི་བླ་མའི་མདུན་ས་རུ། །རྒྱལ་སྲས་ཐུ་བོ་འཇམ་དཔལ་
སྙིང་པོ་ཡིས། །རིས་མེད་འགྲོ་བ་རིགས་དྲུག་མ་ལུས་པ། ། དགའ་ལྡན་ལྷ་ཡུལ་
ཆོས་ཀྱི་ཕོ་བྲང་དུ། །འདྲེན་པར་གསང་བའི་བདག་པོས་ལུང་བསྟན་པ། །རྒྱལ་
བ་བློ་བཟང་྾། །བསམ་པ་ལྷུན་྾། །གངས་རིའི་ར་བས་བསྐོར་བའི་ཞིང་ཁམས་
འདིའི། །ཕན་བདེའི་རྩ་བ་མགོན་པོ་ཁྱོད་ཀྱི་བསྟན། །བཤད་སྒྲུབ་གཉིས་དང་
འཁོར་ལོ་གསུམ་གྱི་སྒོས། །སྲིད་མཐའི་བར་དུ་འཕེལ་ཞིང་རྒྱས་པ་རུ། །རྒྱལ་བ་
བློ་བཟང་྾། །བསམ་པ་ལྷུན་྾། །དེ་ལྟར་གདུང་ཤུགས་དྲག་པོས་རྩེ་གཅིག་
ཏུ། །གསོལ་བཏབ་བདེན་ཚིག་མགོན་ཁྱོད་བྱིན་རླབས་མཐུས། །གནས་སྐབས་
མཐར་ཐུག་བསམ་དོན་མ་ལུས་པ། །འབད་མེད་མྱུར་དུ་འགྲུབ་པའི་དངོས་གྲུབ་
སྩོལ། །རྒྱལ་བ་བློ་བཟང་གྲགས་པ་ལ་གསོལ་བ་འདེབས། །བསམ་པ་ལྷུན་གྱིས་
འགྲུབ་པར་བྱིན་གྱིས་རློབས། །རྨད་བྱུང་སྲས་བཅས་རྒྱལ་བའི་བྱིན་རླབས་
དང་། །རྟེན་འབྲེལ་བསླུ་བ་མེད་པའི་བདེན་པ་དང༌། །བདག་གི་ལྷག་བསམ་
དག་པའི་མཐུ་སྟོབས་ཀྱིས། །རྣམ་དག་སྨོན་པའི་གནས་ཀུན་མྱུར་འགྲུབ་
397

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི་ྱི
ཤོག །ཅེས་རྒྱལ་མཁན་ཆེན་གྲགས་པ་རྒྱལ་མཚན་གྱིས་མཛད་པ་འདིས་བསྟོད་ཕྱག་བྱ། སླར་ཡང། མོ་
ཨཱཿགུ་རུ་སུ་མ་ཏི་྾ཧཱུཾ་ཧཱུཾ། ཚར་བཅུ་རེ་བརྗོད། དེ་ནས་བློ་གྲོས་ཁང་བཟང་྾྾྾ཕྱག་
འཚལ་ལོ། །ཞེས་སོགས་ཀྱིས་མཚན་སྔགས་མཆོད་བསྟོད་ཕྱག་རྣམས་སྦྲགས། ཐོས་བསམ་
བསྒོམ་པའི་ཤེས་རབ་འཕེལ་དུ་གསོལ། །འཆད་རྩོད་རྩོམ་པའི་བློ་གྲོས་རྒྱས་སུ་
གསོལ། །མཆོག་དང་ཐུན་མོང་དངོས་གྲུབ་བསྩལ་དུ་གསོལ། །མྱུར་དུ་ཁྱེད་རང་
ལྟ་བུར་བྱིན་གྱིས་རློབས། །ཁྱེད་ལ་བསྟོད་ཅིང་གསོལ་བ་བཏབ་པའི་མཐུས་ནས་
མཛད་དུ་གསོལ། །ཞེས་གསོལ་འདེབས་འདོད་གསོལ་དང་བཅས་པ་འཇུག དེ་ཡང་ཆོག་གྲྭ་པ་
བཅུ་ཡོད་ན་དེ་འདྲ་བ་རེ་རེ་ནས་བརྒྱ་རེ་བྱས་པས་སྟོང་འགྲོ་ཞིང༌། །དེ་བས་མང་འམ་ཉུང་བ་སོགས་
དེའི་ཚོད་ཀྱིས་གྲངས་རྩིས་ནས་མཚན་སྔགས་མཆོད་བསྟོད་འདོད་གསོལ་དང་བཅས་པ་སྟོང་འགྲོ་ངེས་
བྱེད་དགོས། ཕྱེད་ལྷག་ཙམ་སོང་བ་ན་མཚན་སྔགས་བཟླ་བཞིན་པས་བསྐོར་བ་ཡང་འགྲོ་བར་བྱ། ཆོག་
གྲྭ་པ་རྣམས་ཀྱིས་བསྐོར་བ་སྟོང་སོགས་མ་ལྕོགས་ན་གཞན་སྦྱིན་བདག་ཁྱིམ་པ་ཕོ་མོ་རྣམས་ལ་དམིགས་
བརྩེ་མ་འདོན་དུ་བཅུག་ནས་བསྐོར་བ་བྱེད་དུ་བཅོལ་ན་ཡང་ཆོག །སྟོང་རིལ་ངེས་ཅན་དུ་འབུལ་དགོས་
བ་མིན། གལ་ཏེ་འབུལ་ན་སྟོང་མཆོད་གཞན་ནས་འབྱུང་བ་ལྟར་བྱ། ཚིག་གི་ཁ་བསྒྱུར་སོགས་ཤེས་
དགོས། ཆ་གསུམ་གཞི་བདག་གཏོར་མ་སོགས་བསྔོ་ན་ཡང་སྤྱི་ལྟར་བསྔོ་བར་བྱ། གཏོར་མ་འབུལ་བ་
ནི། ཨོྃ་བཛྲ་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་ལས་
རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ལྷའི་ཞལ་
ཟས་འདོད་པའི་ཡོན་ཏན་ལྔ་དང་ལྡན་པའི་སྟེང་དུ་ཨོཾ་ཨཱཿཧཱུཾ་གིས་མཚན་པ་ལས་
འོད་འཕྲོས་འཁོར་འདས་ཀྱིས་བསྡུས་པའི་ཆོས་ཐམས་ཅད་འབྲུ་གསུམ་ལ་ཐིམ་
ཤིང༌། དེ་ཡང་འོད་དུ་ཞུ་བ་ལས་བྱུང་བའི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་
ཨཱཿཧཱུཾ། ལན་གསུམ་བྱིན་གྱིས་བརླབ། རྗེ་བཙུན་བླ་མའི་ལྗགས་འོད་ཟེར་གྱི་སྦུ་གུས་
གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། བར་བསམ་ལ། ༀ་གུ་
·
398 -

ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ལ་སྟོང་མཆོད་འབུལ་ཚུལ་བྱིན་རླབས་སྦྲང་རྩིའི་བཅུད་ཀྱི་སྙིང་པོ་ཞེས་བྱ་བ།
རུ་སུ་མ་ཏི་ཀིརྟི་ས་པ་རི་ཝཱ་ར་ཨི་དཾ་པཱ་ལིང་ཏ་ཁ་ཁ་ཁཱ་ཧི་ཁ་ཧི། ཞེས་ལན་བདུན་
གྱིས་གཏོར་མ་ཕུལ། ཚིགས་བཅད་སྔགས་དང་བཅས་པའམ་སྔགས་རྐྱང་བས་སྔར་ལྟར། ཨཉྙཾ་སོགས་
ཀྱིས་མཆོད། བློ་གྲོས་ཁང་བཟང་སོགས་ཀྱིས་བསྟོད། དེ་ནས་སྤྲོས་པ་ལ་དགའ་བ་དག་གསང་བའི་
རྣམ་ཐར་དང༌། ལམ་རིམ་བསྡུས་དོན་སོགས་འདོན། བྲེལ་དུས་དེང་ནས་བརྩམས་ཏེ་ཚེ་རབས་
ཀུན་ཏུ་བདག །ཞེས་པ་ནས་ལྡོག་པར་མ་གྱུར་ཅིག །དེ་ནས་བཟང་སྤྱོད་བྱམས་སྨོན། ཡོན་
ཏན་གཞིར་གྱུར་སོགས་ཀྱིས་ཆོག་པར་བྱེད། དེ་ལྟར་འཇམ་མགོན་ཆོས་ཀྱི་རྒྱལ་པོ་
མཆོག །ཐུགས་རབ་མཉེས་པའི་མཆོད་སྤྲིན་དགེ་ཚོགས་ཀྱི། །རྒྱ་མཚོ་ཇི་སྙེད་
བསགས་པའི་ཆུ་ཀླུང་བརྒྱ། ། གཅིག་ཏུ་འཁྱིལ་བའི་ལེགས་བྱས་ཕུང་པོའི་
མཐུས། །ཐོགས་མེད་བསགས་པའི་སྡིག་ལྟུང་མ་ལུས་པ། །གཉེན་པོ་སྟོབས་བཞིའི་
སྒོ་ནས་དག་གྱུར་ཅིག །ནམ་ཞིག་འཆི་བའི་དུས་ལ་ཉེ་བ་ན། །འཇམ་མགོན་བླ་
མ་ཡབ་སྲས་ཞལ་མཐོང་ཏེ། །དགའ་ལྡན་ཡིད་དགའ་ཆོས་འཛིན་གནས་མཆོག་
ཏུ། །པད་མོའི་སྦུབས་སུ་རྫུས་ཏེ་ལེགས་སྐྱེས་ནས། །གསེར་གྱི་མཆོད་སྡོང་ཉིད་
བྱེད་བྱེ་བའི་འོད། །འབར་བཞིན་མཛེས་པའི་སྐུ་མཆོག་བྱམས་པ་མགོར། །ནམ་
མཁའ་དྲི་མ་མེད་དང་འཇམ་དཔལ་སྙིང་། །ལ་སོགས་ས་བཅུའི་སེམས་དཔའ་
དཔག་མེད་ཀྱི། །སྤྱན་སྔར་ཐེགས་པ་ཆེན་པོའི་བཀའ་ལུང་གི། །དམ་ཆོས་བདུད་
རྩིའི་དགའ་སྟོན་མྱོང་བར་ཤོག །དེའི་ཚེ་བྱམས་མགོན་རྒྱལ་བས་བདག་གི་
མགོར། །གླང་པོའི་སྣ་ལྟར་བརྐྱངས་པའི་ཕྱག་གཡས་ནི། །བཞག་ནས་མ་འོངས་
གང་དུ་སངས་རྒྱས་པའི། ། མཚན་མཆོག་མི་ལྡོག་ལུང་བསྟན་ཐོབ་པར་ཤོག
རབས་རྣམས་སུ་ངན་སོང་གསུམ་ལ་སོགས། །མི་ཁོམ་གནས་སུ་ནམ་ཡང་མི་སྐྱེ་
ཞིང་། །ཐེག་མཆོག་འཁོར་ལོ་བཞི་ལྡན་རྟེན་གྱི་མཆོག །ཐོབ་ནས་བསྟན་ལ་རབ་
ཏུ་བྱུང་གྱུར་ཅིག །མདོ་སྔགས་ཟུང་འབྲེལ་རྒྱལ་བའི་བསྟན་པ་ལ། །དྲི་མེད་ཐོས་
i8
– 399 –

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
བསམ་སྒོམ་པས་རྒྱུད་སྦྱངས་ཏེ། །ངེས་འབྱུང་སེམས་བསྐྱེད་ཡང་དག་ལྟ་བ་
སོགས། །ཡོན་ཏན་ཁྱད་འཕགས་གནས་རྣམས་ཐོབ་པར་ཤོག །མདོར་ན་སྐྱེ་
ཞིང་སྐྱེ་བ་ཐམས་ཅད་དུ། །འཇམ་མགོན་བླ་མས་རྗེས་སུ་འཛིན་གྱུར་ཏེ། །མ་
འོངས་རྨད་བྱུང་བཀོད་པའི་འཇིག་རྟེན་དུ། །སེང་གེ་ང་རོའི་འཁོར་དུ་བདག་
གྱུར་ཤོག །ཅེས་གདུང་ཤུག་དྲག་པོས་སྨོན་ལམ་གདབ། དེ་ནས་ཡིག་བརྒྱ་ལན་གསུམ་བརྗོད། མེ་
ཏོག་དང་བཅས་པའི་ཐལ་མོ་སྦྱར་ཏེ། གང་ཡང་བདག་བློ་སོགས་དང་། མ་རྙེད་ཡོངས་སུ་
××××བདག་ལ་དངོས་གྲུབ་×××སྩོལ། །དེ་ནས། དཔལ་ལྡན་རྩ་བའི་བླ་མ་རིན་
པོ་ཆེ་ནས་བསྩལ་དུ་གསོལ། །ཞེས་གསོལ་བ་བཏབ་པས་འཁོར་གྱི་རྒྱལ་བ་སྲས་
བཅས་ཐམས་ཅད་གཙོ་བོ་ལ་ཐིམ། རྗེ་བླ་མ་ཡང་སྤྱི་བོ་ནས་མར་བྱོན་ཏེ་རང་གི་
སྙིང་པདྨ་འདབ་བརྒྱད་ཀྱི་དབུས་སུ་ཟླ་བའི་གདན་ལ་བརྟན་པར་བཞུགས་ཏེ་བྱང་
ཆུབ་སྙིང་པོའི་བར་ཏུ་འབྲལ་བ་མེད་ཅིང་བདག་སོགས་རྣམས་ཀྱི་རྒྱུད་བྱིན་གྱིས་
བརླབ་པར་གྱུར། ཨོཾ་སུ་བྲ་ཏིཥྛ་བཛྲ་ཡེ་སྭཱ་ཧཱ། ཞེས་བརྗོད། དེ་ནས་དགེ་ལྡན་བསྟན་
འབར་མ་སོགས་བཀྲ་ཤིས་བསྔོ་སྨོན་གྱིས་མཐའ་བརྒྱན་པར་བྱའོ། སྨྲས་པ། རྣམ་དག་མཆོད་
པས་རླབས་ཆེན་ཚོགས་སྡུད་པ། །དགེ་བའི་འབྲས་བུ་བྱང་ཆུབ་སྙིང་པོའི་
བར། །ནམ་ཡང་མི་ཟད་ཕྱིན་དྲུག་ལ་སོགས་པའི། །རྒྱལ་སྲས་སྤྱོད་པའི་ཀུན་
བཟང་མཆོད་པ་ཡི། །འཕྲུལ་འདེགས་སྟོང་གསུམ་རྡུལ་སྙེད་བསོད་ནམས་
གྲངས། །ཐོབ་པའི་མཆོད་ཚོགས་བླ་མེད་རྒྱ་ཆེན་པོ། །སངས་རྒྱས་ཀུན་གྱི་སྤྱི་
གཟུགས་ཙོང་ཁ་པའི། །བྱིན་རླབས་ཐུགས་རྗེས་མྱུར་འཇུག་ཆོ་ག་ཡིན། །རྒྱལ་
ཀུན་རྒྱལ་བའི་མཁྱེན་བརྩེ་སྤྲིན་ཕུང་ལས། །ལེགས་འོངས་ལེགས་པའི་དཔལ་བྱིན་
བདུད་རྩིའི་ཆར། །དད་ལྡན་དད་པའི་ཞིང་སར་ཡོངས་བབས་པས། །།དགེ་
མཚན་དགེ་བའི་ལོ་ཏོག་འབུམ་དུ་འཁྲུངས། །དཔལ་ལྡན་བླ་མའི་བྱིན་རླབས་
- 400 ·

ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ལ་སྟོང་མཆོད་འབུལ་ཚུལ་བྱིན་རླབས་སྦྲང་རྩིའི་བཅུད་ཀྱི་སྙིང་པོ་ཞེས་བྱ་བ།
སྦྲང་རྩིའི་བཅུད། །སྙིང་གི་ཡོལ་གོར་འཁྱིལ་དང་ཆབས་གཅིག་པར། །མཆོད་
སྤྲིན་ཆེན་པོའི་དགེ་ཚོགས་གངྒཱའི་རྒྱུན། །རྣམ་གྲོལ་རྒྱ་མཚོའི་ཀློང་དུ་ཐིམ་གྱུར་
ཅིག། །།ཅེས་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ལ་སྟོང་མཆོད་འབུལ་ཚུལ་བྱིན་རླབས་སྦྲང་རྩིའི་
བཅུད་ཀྱི་སྙིང་པོ་ཞེས་བྱ་བ་འདི་ནི། རྒྱ་མཁར་བཤད་སྒྲུབ་དར་རྒྱས་གླིང་གི་གྲྭ་རིགས་གསོ་བ་རིག་པ་
སོགས་ཆོས་ཀྱི་ཚུལ་ལ་རྣམ་དཔྱོད་བློ་གྲོས་མི་དམན་པ་དགེ་སློང་དཀོན་མཆོག་དཔལ་བཟང་ནས་རིན་
ཆེན་མཎྜལ་ཀྱི་ཚོམ་བུ་ལྷ་རྫས་དར་དང་བཅས་ཏེ་ནན་ཏན་ཆེན་པོས་བསྐུལ་ངོར། རྗེ་བླ་མ་ལ་ཤེས་ནས་
དད་པ་ཐོབ་པའི་ཤཱཀྱའི་བཙུན་གཟུགས་རྒྱ་མཁར་པའམ་ཆས་པ་སྤྲུལ་སྐུ་ངག་དབང་དགེ་འདུན་སངས་
རྒྱས་རྒྱ་མཚོས་སྟོང་མཆོད་ཀྱི་ཡིག་ཆ་གཞན་དང་སྒོ་བསྟུན་ཏེ་སྦྱར་བ་བདག་སོགས་ཚེ་རབས་ཀུན་ཏུ་
འཇམ་མགོན་ཙོང་ཁ་པ་ཆེན་པོས་རྗེས་སུ་བཟུང་སྟེ་དགེ་ལྡན་བསྟན་པ་དྲི་མ་མེད་པ་དང་ཡང་དང་ཡང་
དུ་མཇལ་བར་གྱུར་ཅིག། །།
401·